
Projekteerimistingimuste määramine

(Tallinna maantee lõikel 5 sideliini projekteerimine)

1. ASJAOLUD JA MENETLUSE KÄIK
15.12.2010. a Eesti Lairiba Arendamise SA, registrikood 190010094 ning ELTEL Networks AS, registrikood 10722319, keda esindab volitatud isik Jelena Raud, taotlesid Narva  Linnavalitsuse Arhitektuuri- ja Linnaplaneerimise Ametilt projekteerimistingimusi sideliini rajamise ehitusprojekti koostamiseks.
2. ÕIGUSLIKUD ALUSED
2.1  Ehitusseaduse §19 lõike 3 kohaselt projekteerimistingimused on kohaliku omavalitsuse kinnitatud konkreetsele ehitisele kohaldatavad arhitektuursed ja ehituslikud tingimused. Projekteerimistingimuste väljastamisel võtab kohalik omavalitsus aluseks planeeringutes või muul viisil maakasutust korraldavates dokumentides sisalduvaid ehituslikke tingimusi. Projekteerimistingimused koostatakse ja väljastatakse huvitatud isiku taotluse alusel hiljemalt 30 päeva jooksul sellekohase taotluse esitamise päevast arvates.
2.2 Narva linna ehitusmääruse §22 lõike 1 kohaselt projekteerimistingimused kinnitab korraldusega Linnavalitsus.

3. OTSUS

3.1   Määrata projekteerimistingimused Tallinna maantee lõikel 5 sideliini rajamise ehitusprojekti koostamiseks järgnevalt:       
	3.1.1. ÜLDANDMED



	3.1.1.1  Tellija


	Omanik: Eesti Lairiba Arendamise SA 
Harju tn 6, 10130 Tallinn 
Volitatud isik: ELTEL Networks AS
Särje tn 28, 10922 Tallinn                                 

	3.1.1.2  Asukoht                                         
	Tallinna maantee lõikel 5 Narva linna piirist kuni olemasoleva kaevuni ND5083 Tallinna mnt 64 kinnistu juures

	3.1.1.3  Käesolevad projekteerimistingimused on kehtivad kuni 29.12.2012. a

	3.1.1.4  Projekteerimistingimuste koostamise alus:     

             projekteerimistingimuste 15.12.2010. a taotlus nr 2516/1-12, Jelena Raud.

	3.2 PROJEKTEERIMISE EESMÄRK




Projekti koostamise eesmärgiks on Tallinna maantee lõikel 5 sideliini ehitamine.
	3.3 ÜLDNÕUDED




3.3.1
Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

· Narva Linnavolikogu 30.11.2006. a kinnitatud  määrus nr 48 „Narva linna ehitusmäärus”;
· EVS 907:2010 „Rajatise ehitusprojekt”;

· EVS 843:2003 “Linnatänavad”;
· Majandus- ja kommunikatsiooniministri 17.09.2010. a määrus nr 67 „Nõuded ehitusprojektile“;
3.3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4).
3.3.4 Projekt peab olema heaks kiidetud kõigil ehitusseadusega ja projekteerimistingimustega ettenähtud juhtudel.

3.3.5 Esitada projekti nimetus vastavalt projekteerimistingimustele.

3.3.6 Narva Linnavalitsuse poolt väljastatud projekteerimistingimused lisada projekti kausta.
3.3.7 Projekti koosseisus esitada originaalkooskõlastused.
3.3.8 Esitada Arhitektuuri- ja Linnaplaneerimise Ametile kooskõlastamiseks ehitusprojekt vähemalt kahes, maksimaalselt kolmes identselt komplekteeritud eksemplaris. Ehitusloa taotlemiseks tuleb esitada kohalikule omavalitsusele ehitusprojekt eelprojekti staadiumis või ehitusloa taotleja valikul mõnes järgnevas ehitusprojekti staadiumis.

	3.4  ARHITEKTUURSED JA LINNAEHITUSLIKUD TINGIMUSED


3.4.1 Kaabli paigutamise minimaalne sügavus: normikohane 

3.4.2 Kaabli, hoonete, rajatiste ja puude vahelised minimaalsed kujad: normikohased.

3.4.3 Tehnovõrkude vaheline minimaalne kuja: normikohane.

3.4.4 Ette näha kõigi olemasolevate tehnovõrkude korrasolek ja kaitse.

3.4.5 Projekti mahus näha ette ehitustööde käigus rikutud katete ja haljastuse taastamine. Plaanil näidata rikutud katete ja haljastuse taastamise vööndid, eristades need viirutustega.

3.4.6 Jäätmekäitlus: lahendada projekti mahus territooriumi heakorrastamine.

3.4.7 Muud nõuded: vastavalt tehnovõrkude valdajate poolt väljastatud projekteerimisülesandele.

3.4.8 Asendiplaan: näidata säilitavad ja likvideeritavad puud, olemasolevad, rekonstrueeritavad, projekteeritavad ja likvideeritavad rajatised jne.

3.4.9 Konstruktiivne projektiosa: esitada Eesti Standarditega ettenähtud mahus, vastavalt põhiprojekti staadiumile
3.4.10 Projekti kooseisus esitada muuhulgas:

· Situatsiooniskeem (kasutada Narva linna kaarti Narva Linnavalitsuse Arhitektuuri-ja Linnaplaneerimise Ameti kodulehelt www.narvaplan.ee ),
· materjalide tellimisspetsifikatsioonid,

· sidekaabli plaan,

· projekteeritud sidekaabli tehnilised andmed,

· sidekaabli kaitse meetmed,

· takistavate rajatiste likvideerimine ja ümbertõstmine,

· paigalduse täpsusnõuded,

· tööde teostamise juhised,

· plaan ja lõiked „Ehitustööde käigus rikutud katete taastamine“ jne.

	3.5  INSENERTEHNILISED ERITINGIMUSED



3.5.1 Insener-tehnilised osad esitada Eesti Standarditega ette nähtud mahus vastavalt põhiprojekti staadiumile. 

3.5.2 Võtta nõusolek ehitustööde läbiviimiseks projekteeritaval alal olemasolevate, planeeritud ja projekteeritud tehnovõrkude kaitsevööndite valdajatelt.
	3.6  ERITINGIMUSED




3.6.1 Esitada tööde teostamise aegse liikluskorralduse projekt, mis on koostatud  projekteerimises pädeva vastutava spetsialisti poolt ning Narva Linnavalitsuse Linnavara- ja Majandusameti liikluskorraldusteenistusega kooskõlastatud.
3.6.2 Taotleda kinnistu omanikult sideliini rajamiseks maakasutusõiguse seadmist.
3.6.3 Projekti koosseisus esitada kinnituse tehnorajatise omandiõiguse kohta.
3.6.4 Ehitustööde korraldamise projekt.
	3.7 KOOSKÕLASTUSED




3.7.1   Tehnovõrkude valdajad.
3.7.2   Kinnisasjade omanikud ja kaasomanikud.
3.7.3   Narva Linnavalitsuse Linnavara- ja Majandusamet.

3.7.4   Narva Linnavalitsuse Arhitektuuri- ja Linnaplaneerimise Amet.

	4.  RAKENDUSSÄTTED




4.1    Käesolev korraldus jõustub alates teatavakstegemisest.
4.2  
Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

